Manishtushu

Manishtushu (Akkadies: , Ma-an-ish-tu-su) of Manisjtoesjoe was die derde koning van die Akkadiese Ryk. Hy het van omstreeks 2270 v.C.Middelchronologie regeer tot omstreeks 2255 v.C., toe hy in ’n sluipmoordaanval dood is. Hy was die seun van Sargon die Grote, die stigter van die Akkadiese Ryk, en is deur sy seun, Naram-Sin, opgevolg.

Hy het sy broer, Rimush, in omstreeks 2270 v.C. opgevolg nadat dié ook in ’n sluipmoordaanval dood is. Manishtushu het nie te doen gekry met die rebellies van sy broer se bewind nie en het veldtogte na verre lande gelei. Volgens een van sy inskripsies het hy ’n vloot op die Persiese Golf aangevoer waar 32 konings saamgespan het om teen hom te veg. Manishtushu het geseëvier en het hulle stede en silwermyne geplunder. 

Hy het ook ’n vloot met die Tigris langs gelei wat eindelik met 37 ander nasies handel gedryf het, die stad Shirasum in Elam verower en die vernietigde tempel van die godin Inanna in Nineve omstreeks 2260 v.C. herbou.

Verwysings

Skakels

Kategorie:Akkadiese konings